Ceca

**Svetlana Ražnatović** ( **Veličković**; Žitorađa, 14. jun 1973), poznata kao **Ceca**, srpska je srpska pevačica. Jedna je od najpoznatijih i najkontroverznijih ličnosti srpske pop-folk odnosno turbofolk muzike. Između 1992. i 2002. njen život isprepliće umetnički uspon, političke promene u Jugoslaviji i vezu sa paravojnim licem Željkom Ražnatovićem.

## Biografija
Svetlana Veličković rođena je 14. juna 1973. u selu Žitorađa, između Prokuplja i Niša (tada delu SFR Jugoslavije), ćerka učiteljice Mire Mitić i mašinbravara Slobodana Veličkovića. Odrasla u seoskom okruženju, u rodnome selu završila je srednju poljoprivrednu. Imala je devet godina kada je prvi put zapevala pred publikom, a trinaest kada je nastupala u jednom hotelu na crnogorskom primorju, dok je letovala sa roditeljima. Na jednom nastupu na moru zapazio je Mirko Kodić, kompozitor i harmonikaš, zahvaljujući kojem je potpisala prvi profesionalni ugovor sa PGP RTB i snimila album "Cvetak zanovetak", kada je imala svega petnaest godina. Ploča je predlagala relativno nov stil za tadašnju scenu narodne muzike u Jugoslaviji tj. mešavini balkanske narodne muzike i savremenog popa. Album je imao neposredan uspeh, te je zatim Svetlana osvojila jednu od nagrada publike i stručnog žirija na Festivalu narodne muzike Ilidža. Između 1989. i 1992. objavila je više albuma koji su je učinili popularnom na jugoslovenskom tržištu: "Ludo srce" (1989), "To Miki, to!" (1990), "Babaroga" (1991) i "Šta je to u tvojim venama" (1992). Ti radovi brzo su je pretvorili u mladu zvezdu srpske popularne scene, ploče joj se prodaju u 350.000 primeraka, a njena publika bila je pre svega mlada i urbana, što je predstavljalo novinu za tradicionalni folk.

Dana 2. novembra 1993. godine je u hotelu InterContinental u Beogradu upoznala Željka Ražnatovića, poznatog po nadimku "Arkan", izuzetno moćnu i kontroverznu ličnost u tadašnjoj Srbiji: bivšeg vođu navijača Crvene zvezde, kriminalca više puta zatvaranog zbog teških krivičnih dela u zatvorima u Holandiji i Nemačkoj, komandanta Srpske dobrovoljačke garde i političkog lidera Stranke srpskog jedinstva. Iz ovog susreta razviće se intenzivna veza, u godinama kada će Arkan postati poznat po epizodama do tada neviđenog nasilja tokom građanskog rata. Iste godine je započela saradnju s producentom Aleksandrom Radulovićem Futom i s tekstopiscem Marinom Tucaković i snimila album "Šta je to u tvojim venama". Zatim sledila je "Kukavica", pesma koja je postala hit godine, a Veličkovićeva je održala svoj prvi koncert pred 12.000 ljudi na stadionu Tašmajdan. Album "Šta je to u tvojim venama" doživeo je reizdanje pod nazivom "Kukavica" u izdanju kuće Lucky Sound. Juna 1994. godine izdala je album "Ja još spavam u tvojoj majici", s hitovima među kojima je i duet sa Mirom Škorić. Iste godine snimila je duet "Ko na grani jabuka" sa Željkom Šašićem, te održala koncert u beogradskoj Hali Pionir.

U svojoj 22. godini, 19. februara 1995. udala se za Željka Ražnatovića. Venčanje, održano u Beogradu, prenosila je televizija i postalo je veliki medijski događaj. Od tada je pevačica uzela prezime Ražnatović. Par je dobio dvoje dece: Veljka (1996) i Anastasiju (1998). Uprkos porodičnom životu i turbulentnom političkom okruženju, Ceca je nastavila karijeru sa velikim uspehom. Posle udaje objavila je četiri albuma: "Fatalna ljubav" (PGP RTS/Lucky Sound, jun 1995), "Emotivna luda" (Komuna, jul 1997), "Maskarada" (PGP RTS, jun 1997) i "Ceca 2000" (PGP RTS, 29. decembar 1999). Brojni koncerti i televizijska gostovanja pretvorili su je u pravu srpsku pop-ikonu. Započela le saradnju s Aleksandrom Milićem Milijem, u novembru je održala drugi koncert u Hali Pionir, te je izdala VHS kasete "Fatalna ljubav Live" i "Venčanje Ceca i Željko". U maju 1998. rodila je ćerku Anastasiju i postala predsednik Fudbalskog kluba Obilić, čiji vlasnik je bio Željko Ražnatović.

Željko Ražnatović ubijen je 15. januara 2000. u lobby baru hotela InterContinental u Novom Beogradu. Arkan se tamo nalazio sa nekoliko saradnika i telohranitelja i preminuo je od brojnih hitaca iz pištolja koje je ispalio Dobrosav Gavrić, tada policajac, kasnije na suđenju osuđen na trideset godina zatvora zajedno sa još dvojicom svojih saradnika. Arkanova smrt duboko je obeležila Cecin javni i privatni život: postala je kontroverzna simbolična figura posleratne Srbije, a njen ugled se od pop-zvezde promenio u ugled uovice jedne od najspornijih ličnosti Balkana. Posle napada, povukla iz javnog života. U oktobru 2001. godine vratila je se na scenu s novim albumom "Decenija" u izdanju Grand produkcije i City Records-a. Godinu kasnije, 15. juna 2002. godine napravila je veliki solistički koncert u Beogradu na Marakani pred 100.000 slušalaca. Godine 2003, nakon ubistva premijera Republike Srbije Zorana Đinđića uhapšena je zajedno sa grupom drugih kriminalaca u Beogradu. Posle skoro četiri meseca provedenih u Centralnom zatvoru u Beogradu, puštena je na slobodu. Vlasti su sumnjale da je u svojoj kući pružila utočište pripadnicima Zemunskog klana, ali je puštena na slobodu zbog nedostatka dokaza u vezi s optužbom. 

Posle puštanja na slobodu vratila se muzičkoj aktivnosti i objavila dva nova albuma: "Gore od ljubavi" (Miligram/Ceca Music, 2004) i Idealno loša (Miligram/Ceca, 2006). Dana 17. juna 2006. održala je veliki koncert u parku Ušće u Beogradu pred oko 120.000 gledalaca, jedan od najposećenijih koncerata u balkanskoj muzici. Decembra 2006. godine izdaje DVD izdanje "Ušće Beograd 2006". Posle tog uspeha započela je Grom turneju. Tokom tih godina neke zemlje, među njima Sjedinjene Američke Države i Kanada, odbile su joj da izdaju ulaznu vizu, ali je ipak mogla da nastupa na drugim kontinentima, na primer u Australiji (2010). 2007. godine snimila je duet sa Oliverom Mandićem "Vreme za ljubav ističe", a 2009. godine je otvofila u Beogradu svoj muzički studio. Godine 2010. bila je umešana u sudski postupak u vezi sa upravljanjem fudbalskim klubom Obilić, čija je predsednica bila nakon smrti svog muža. Optužbe su se odnosile na proneveru novca od transfera fudbalera i na nedozvoljeno posedovanje oružja. Posle duže diskografske pauze, 30. maja 2011. godine počela je online prodaja nove pesme "Šteta za mene", a 17. juna 2011. godine izdat je novi album "Ljubav živi". Za ovaj album karakteristično je to što nije postojala medijska kampanja i što se na omotu albuma ne nalazi Cecina slika. Takva odluka je donesena pošto je ona bila u kućnom pritvoru. Naime, u periodu od kraja juna 2011. do 22. februara 2012. godine izdržavala je kaznu kućnog zatvora po nagodbi sa Višim javnim tužilaštvom Republike Srbije o priznanju krivice u vezi Obilića. Na leto 2012. izdala je kompilaciju "C-club". Juna 2013. izdala je album "Poziv" i održala veliki koncert u Beogradu na Ušću 28. juna pred 150.000 slušalaca. Izdala je dva spota, za pesme "Da raskinem sa njom" i "Turbulentno". Posle beogradskog koncerta nastavila je turneju "Poziv" širom Evrope kao i po gradovima u Srbiji (Vrnjačka Banja, Kragujevac, Niš, Novi Sad, Subotica, Šabac, Vršac). Novu 2014. godinu dočekala je sa publikom ispred Skupštine Srbije u Beogradu pred 40.000 ljudi. Od 2016. zvanično joj je zabranjen ulazak u Hrvatsku zbog proglašenja nepoželjnom osobom. Iste 2016. godine objavila je album "Autogram", koji je objavljen preko njene izdavačke kuće Ceca Music. U narednim godinama nastavila je turneje po zemljama bivše Jugoslavije, uz brojna televizijska gostovanja i javne nastupe. Tokom 2020-ih Ceca je nastavila muzičku i televizijsku aktivnost i ostala je vrlo popularna. Dana 2. avgusta 2021. najavljena je kao članica žirija muzičkog takmičenja Zvezde Granda, umesto dotadašnje Jelene Karleuše. Naredne godine, po početku rada stanice Blic TV, nastupala je u rijaliti-emisiji Ceca-šou koji prati njen život. Godine 2023. dobila je nagradu za životno delo od Saveza estradno-muzičkih umetnika Srbije (SEMUS).

## Stil
Njeno ime neraskidivo se vezuje za muzički fenomen turbofolka, čija je jedna od glavnih scenskih predstavnica zajedno sa Lepom Brenom, Draganom Mirković, Acom Lukasom, Jelenom Karleušom, Indirom Radić, Sekom Aleksić i Milem Kitićem. U komunističkom periodu socijalistička Jugoslavija razvila je snažnu tradiciju novokomponovane narodne muzike, modernizovanog folka koji je tokom 1980-ih godina počeo sve više da se meša sa zvucima euroameričke pop i disko muzike, uvodeći električne gitare i pop sintisajzere. Njene pesme govore o ljubavnoj tuzi ("Kukavica", "Ja još spavam u tvojoj majici", "Idi dok si mlad"), tematizuju lik ponosne i povređene žene, delimično preuzimaju neke elemente balkanskog lirskog lamenta (*sevdah*, *žal*), obrađuju temu razorne strasti ("Fatalna ljubav", "Maskarada") i preuzimaju urbani imaginarijum kafane.

Posebno sa Cecom ta muzika dobila je i izraženu glamur i kič estetiku, koja se s jedne strane povezivala sa nacionalno-popularnim imaginarijumom, a s druge sa naglašenom senzualnošću i estetikom preteranog luksuza. Ceca je doprinela širenju snažno spektakularne ženske slike (plastična hirurgija, upadljiva šminka i aksesoari, naglašeno izlaganje ženskog tela).

## Dela
### Koncerti

##### Koncert na Marakani 2002.
16. juna 2002, Ceca održava svoj najposećeniji koncert, a u isto vreme i najveći u dotadašnjoj karijeri, u Beogradu na stadionu Crvene zvezde Marakana. Na koncertu je prisustvovalo nešto više od 100.000 posetilaca. To je do tada bio jedan od najposećenijih koncerata na Balkanu koji je održao neki izvođač.

##### Koncert na Ušću 2006.
17. juna 2006. na Ušću u Beogradu Ceca je održala još jedan koncert, koji je bio jedan u nizu turneje Idealno loša. Ceca je ovim događajem na Ušću oborila rekord posete. Na koncertu je prisustvovalo preko 120.000 posetilaca.

##### Koncert u Prilepu 2010.
18. jula 2010. Ceca je održala jedan od najvećih koncerata van teritorije Srbije, u makedonskom gradu Prilepu. Ono što čini taj koncert posebnim je činjenica da je bio jedan on najposećenijih koji je jedna zvezda iz Srbije održala van granica svoje zemlje. Na koncertu u Prilepu je prisustvovalo 130.000 posetilaca i tim događajem je oboren rekord koncerta sa Ušća iz 2006. godine.

##### Koncert na Ušću 2013.
28. juna 2013. na jedan od najvećih pravoslavnih praznika Vidovdan, svoj drugi koncert na Ušću Ceca je održala i tom prilikom oborila rekord kada je reč o poseti u ovom delu Evrope. Na koncertu je bilo pristuno preko 150.000 posetilaca i taj događaj je jedan od najposećenijih u istoriji koji je neka zvezda priredila u Beogradu. Ceca je tom prilikom otpevala 47 pesama, a pesma kojom je otvorila koncert je bila **. Baš kao i što je koncertom oboren rekord, album *[[Poziv (album)|Poziv]]* kao i istoimena turneja zabeležili su neviđen uspeh kako u regionu tako i u Evropi.

### Diskografija
* *[[Cvetak zanovetak]]* (1988)
* *[[Ludo srce]]* (1989)
* *[[To Miki]]* (1990)
* *[[Babaroga (album)|Babaroga]]* (1991)
* *[[Šta je to u tvojim venama]]* (1993)
* *[[Ja još spavam u tvojoj majici]]* (1994)
* *[[Fatalna ljubav]]* (1995)
* *[[Emotivna luda]]* (1996)
* *[[Maskarada]]* (1997)
* *[[Ceca 2000]]* (1999)
* *[[Decenija (album)|Decenija]]* (2001)
* *[[Gore od ljubavi]]* (2004)
* *[[London Mix]]* (2005)
* *[[Idealno loša]]* (2006)
* *[[Ljubav živi]]* (2011)
* remiks album: *[[C-club]]* (2012)
* *[[Poziv (album)|Poziv]]* (2013)
* *[[Autogram (album)|Autogram]]* (2016)

## Napomene

## Reference

## Vanjske veze

* 
* 
* Observer interview by Adam Higginbotham